
12 КОРПОРАЦИЯНЫҢ ҚАРЖЫСЫН ЖОСПАРЛАУ

Кәсіпорын (корпорация) нарық жағдайында каржыны қазіргі заманғы басқару әдістерін пайдаланбай орнықты жұмыс істей алмайды. Фирма ішінде қаржыны жоспарлау мен бақылауды жетілдіру қаржы менеджментінің тиімділігін арттырудың негізгі бағытының бірі болып табылады. Отандық және шетелдік практикалық тәжірибе қаржыны микродеңгейде жетілдіру проблемасы өзінің өзектілігін жоғалтпағанын растайды. Жоспарлау алдын ала болжанбайтын нарықтық қарым-қатынас жағдайында кәсіпорынның қызметін тұрақтандырады.

Жоспарлау арқылы:
1) кәсіпорын дамудың қандай деңгейінде (оның экономикалық әлеуеті қандай) және оның қаржы-экономикалық қызметінің нәтижесі қандай?
2) кәсіпорынның мақсатына қаржыны қоса алғанда қандай ресурстың көмегімен қол жеткізуге болады деген сұрақтарға жауап алуға болады.
Ұзақ мерзімді және жедел жоспар жүйесі негізінде жоспарланған жұмыс ұйымдастырылады, қызметкерлер ынталандырылады, нәтиже бақыланады және ол жоспарлы көрсеткіштің көмегімен бағаланады. Корпорация кәсіпкерлік тәуекелді толықтай жоюға дәрменсіз, алайда жан-жақты болжаудың көмегімен оның жағымсыз салдарын төмендете алады.

Жоспарлаудың артықшылықтары мынада:
· жоспарлау өзгермелі нарықтық жағдайында қолайлы мүмкіндікті пайдалануды қамтамасыз етеді;
· жоспарлау нәтижесінде туындайтын көптеген проблема анықталады;
· жоспарлау басқарушылық қызметті ынталандырады;
· корпорацияның құрылымдық бөлімшелері (филиал-
дары) арасындағы іс-әрекетті айқын үйлестіру қамтамасыз етіледі;
· басшылық қажетті ақпаратпен қамтамасыз етіледі;
· ресурс оңтайлы бөлінеді.

Кәсіпорынның (корпорацияның) қаржы жоспарын (бюджетті) әзірлеуі оның ақша шаруашылығын тұрақтандыру жөніндегі іс-шаралар жүйесінде маңызды орын  алады. Қаржыны жоспарлаумен байланысты негізгі ұғымдарға анықтама берейік.

Қаржы жоспары - бұл ағымдағы (бір жылға дейін) және ұзақ мерзімді (бір жылдан асатын) кезеңде ақшалай қаражаттың түсуі мен оның жұмсалғанын көрсететін қорытып жинақталған жоспарлау құжаты. Аталмыш жоспар келешектегі ақша түсімінің сапалы болжамын алу үшін қажет. Осы жоспарлау құжатында ағымдағы және күрделі бюджет, сондай-ақ қаржы ресурсының бір-екі жылға арналған болжамы жасалады.

Қаржыны жоспарлау міндетіне:
1) экономикалық, құқықтық, есептік және нарықтық ақпаратты, сондай-ақ компанияның қаржы және инвестициялық саясаты жөніндегі мәліметті пайдалану; дивиденд, қаржыландыру және инвестиция жөніндегі шешімдердің өзара байланысын талдау және бағалау;

2) жағымсыз жағдайдың ықпал етуіне, басқарушылық шешімнің салдарын болжау, сондай-ақ жедел және  мерзімді шешімдердің өзара байланысын айқын білу.
3) қабылданған қаржы және инвестициялық жоспардың шеңберінде орындалатын шешімді таңдау;
4) қаржы жоспарында мақсаттың орындалған нәтиже бағалау кіреді.
Бюджет - әдетте бір жылға  мерзімге (ай, тоқсан, жарты жыл) жасалған, корпорацияның ағымдағы, инвестициялық және қаржы қызметі бойынша. Қаражаттың шығысы мен кірісін көрсететін жедел қаржы жоспары. Корпоративтік қаржыны басқару практикасында бюджеттің екі түрі -операциялық және қаржы бюджеті пайдаланылады.
Бюджеттендіру - жедел жоспарлау (мысалы, алдағы айға немесе тоқсанға арналған кіріс  және шығыс бюджеті) мақсатына сәйкес нақты бюджет әзірлеу  процесі. Капиталды бюджеттендіру корпорацияның капиталын басқару жөніндегі нақты процесі - капиталды қалыптастыру көзі (баланс пассиві) және оларды орналастыру. Бюджетті бақылау – кіріс пен шығыстың жоспарлы бюджетте белгіленген жекелеген көрсеткіштерін орындалуын ағымдағы бақылау.

Смета - кәсіпорынның алдағы кезеңде (тоқсанда, жылда) ақшалай ресурсқа қажетін анықтайтын жоспарлы бюджеттің нысаны және көрсеткіштерді есептеу жөніндегі жүйелі іс-әрекет. Смета кіріс пен шығыстың жай сомасы емес, ол қаражаттың кіріс пен шығыс мерзімінің болжамы болып табылады. Болжамның дәлдігі компанияның қызметінің ерекшеліктеріне; компания жұмыс істейтін ортаның тұрлаусыздық дәрежесіне және қаржы менеджерінің қаражаттың келешектегі қозғалысын болжай алу қабілетіне байланысты. Қазақстандық практикада кіріс пен шығыс бюджеті аталмыш сметаның үлгісін білдіреді.

Корпоративтік қаржыны жоспарлаудың маңызы мынада:
1) корпорацияның белгіленген стратегиялық мақсаты қаржы-экономикалық көрсеткіштерде: сату мөлшерінде, сатылған тауардың өзіндік құнында, пайдада, инвестицияда, ақша түсімінде және т.б. көрсетіледі.
2) түскен қаржы ақпараты қаржы жоспарының және оның орындалуы жөніндегі есептің нысанына айнала отырып стандартталады.
3) корпорацияның ұзақ мерзімді және жедел жоспарын іске асыруға қажетті қаржы ресурсының шекарасы анықталады.
4) жедел қаржы жоспары (айға, тоқсанға арналған) тауар, ақша және капитал нарығындағы корпоративтік қаржы стратегиясын әзірлеу және нақтылау үшін ақпарат береді;
5) қазіргі жағдайда қаржыны жоспарлаудың рөлі түбегейлі өзгерді, өзінің шаруашылық қызметінде табысқа жету;
6) кәсіпорын бюджеттің, мемлекеттік бюджеттен тыс қордың, банкінің және басқа да кредитордың алдындағы міндеттемесін уақытында орындау әрі өзін айыппұл санкциясынан қорғау;
7) корпоративтік топ шеңберінде құрылымдық бөлімшелердің (филиалдардың), еншілес және бағыныстағы қоғамдардың қызметін үйлестіру әрі бақылау үшін кәсіпорын орталықтандырылып басқарылатын экономика кезеңіндегі жағдайдағыдай емес, бүгінгі күнгі де, сондай-ақ жақын келешектегі де өзінің қаржысының жай-күйін нақты білуге мүдделі.
Осыған байланысты кіріс пен шығысты, пайданы алдын ала есептеу, инфляцияның салдарын, нарық жағдайының өзгеруін, сондай-ақ әріптестердің шартты міндеттемелерді ықтимал бұзуын ескеру қажет.

Қаржылық жоспарлаудың басты мақсаты меншікті, қарыз және қор нарығынан тартылған қаржыландыру көзінің есебінен түсетін ақша ағынының мөлшерін болжау негізінде қаржы ресурсының, капитал мен резервтің күтілетін мөлшерін анықтау болып табылады.

Осы мақсатқа қол жеткізу үшін:
· корпорацияның өндірістік, ғылыми-техникалық және әлеуметтік дамуын ең алдымен меншікті қаражат есебінен қамтамасыз ету;

· пайданы бірінші кезекте сату мөлшерін ұлғайту жэне өндіріс пен айналыс шығынын төмендету есебінен арттыру;
· корпорация қаржысының тұрақтылығын, төлеу қабілеттілігі мен балансының өтімділігін, әсіресе ірі ауқымды инвестициялық жобаны іске асырған кезеңде қамтамасыз ету қажет.

Қаржы жоспары өнім өндіру, материалдық ресурс сатып алу, маркетинг, инвестиция, ғылыми-зерттеу мен әзірлеме және т.б. жоспармен өзара тығыз байланысты болады. 
Қолма-қол ақша сметасында ақшалай қаражаттың келешектегі қозғалысының түрлі сценарийлеріндегі түсім мен төлемнің күтілетін мағыналары көрсетіледі.

Смета кіріс пен шығыстың жай сомасы емес, ол қаражаттың кіріс пен шығыс мерзімінің болжамы болып табылады. Болжамның дәлдігі компанияның қызметінің ерекшеліктеріне; компания жұмыс істейтін ортаның тұрлаусыздық дәрежесіне және қаржы менеджерінің қаражаттың келешектегі қозғалысын болжай алу қабілетіне байланысты. Қазақстандық практикада кіріс пен шыгыс бюджеті аталмыш сметаның үлгісін білдіреді.

Қаржыны жоспарлаудың ең маңызды объектісі мыналар болып табылады:

· өнім (тауар, жұмыс, қызмет) сатудан алынатын түсім
(нетто); 
· пайда және оны бөлу;
· арнайы мақсаттағы қорлар мен оны пайдалану;
· бюджет жүйесіне салық пен жиын нысанында төленетін төлемнің мөлшері;
· мемлекеттік бюджеттен тыс қорға салынатын салым;
· кредит нарығынан тартылатын қарыз қаражаттың мөлшері;
· айналым қаражатқа және оны толтыратын қаржыландыру көзіне жоспарлы қажеттілік;
· күрделі салым мөлшері мен оны қаржыландыру көзі және т.б.

Бәсеке жағдайында тауар өткізетін нарықты болжап бағалау қажет болғанда 2-3 жылды қамтитын келешекке арналған қаржы жоспары, мысалы, ұзақ мерзім бойы іске асырылатын инвестициялық жобаның бизнес-жоспарының маңызы артады.

Қаржы жоспарын жасау үшін мына ақпарат көзі пайдаланылады:
· өнім тұтынушылармен және материалдық ресурс пен қызметті жеткізушілермен жасалатын шарт (келісімшарт);

· бухгалтерлік есеп-қисап және өткен кезеңнің (ай, тоқсан, жыл) қаржы жоспарының орындалуын талдау нәтижесі; 
· «тапсырыс, сұраныс болжамының, сату бағасының деңгейіне және нарық жағдайының басқа да талаптарының, сонымен бірге қолма-қол ақша үшін және баспа-бас айырбас тәртібімен өнім жеткізу негізінде өнім сату жөніндегі болжамды есеп немесе өнім өткізу жоспары. Өнім өткізу көрсеткішіне сәйкес өндіріс мөлшері, өнім шығаруға жұмсалатын шығын, пайда, активтің, меншікті капиталдың және сатудың пайдалылығы есептеледі; 

· заңнама актілерімен бекітілетін экономикалық норматив (салық ставкасы, мемлекеттік бюджеттен тыс қорға енгізілетін жарнаның тарифі, банк пайызының есептік ставкасы, барынша аз айлық еңбекақы және т.б.); 
· компания басшылығы қабылдаған есептік саясат.
Осы деректердің негізінде әзірленген қаржы жоспары (бюджет) ағымдағы қаржы-пайдалану қажеттілікті, инвестициялық бағдарлама мен жобаларды және корпорацияның дамуын қамтамасыз ететін басқа да іс-шараларды қаржыландыру үшін басшылыққа (бағдар ретінде) алынады.

Жоспарлау принциптері корпорациядағы жоспарлы қызметтің сипаты мен мазмұнын анықтайды:
1) жүйелік жоспарлау принципі:
· элементтердің (бөлімшелердің) жиынтығын;
· осы элементтердің өзара байланысын;

· жүйеге кіретін бөлімшелердің корпорацияның мақсатына сәйкес бірыңғай бағытта дамуын қарастырады. Фирманың сатылас біртұтастығы жоспарлы қызметтің бірыңғай бағытын, сонымен бірге барлық бөлімшелердің ортақ мақсатын қамтамасыз етеді.
2) жекелеген бөлімшелердің жоспарын үйлестіру принципінде:
· бір бөлімшенің қызметін басқа бөлімшенің қызметімен байланыстырмай тиімді жоспарлауға болмайды;
· бір құрылымдық бөлімшенің жоспарындағы кез келген өзгеріс басқа бөлімшенің жоспарында да көрсетілуі тиіс деп қарастырылған.
3) үздіксіздік принципі бойынша:
· жоспарлау процесі белгіленген саты шеңберінде жүйелі түрде жүзеге асырылады;
· әзірленген жоспарлар бір-бірін үздіксіз алмастырады (сатып алу жоспары - өндіріс жоспары – маркетинг (өткізу) бойынша жоспар - ақшалай қаражаттың қозғалыс жоспары).  Сонымен бірге сыртқы ортаның тұрлаусыздығы мен ішкі жағдайдың болжанбаған өзгеруі салдарынан корпорацияның жоспарын нақтылау және оған түзету енгізу қажет.
4) икемділік принципі  үздіксіздік принципімен тығыз байланысты.   Осы   принципке  сәйкес  корпорация  жоспарлы қызметтің шектерінен шығуға мәжбүр болатын күтпеген жағдайдың туындау ықтималдығына жол беріледі. Сондықтан жоспарда қауіпсіздік резерві (өндірістік  қуат,  ресурс және т.б.) болуы тиіс.
5) 
дәлдік принципінде корпоративтік жоспар компанияның ішкі және сыртқы ахуалы мүмкіндік беретін дәрежеде егжей-тегжейленуі және нақтылануы тиіс деп карастырылады.
Осы жалпы ережеге сүйене отырып қаржыны жоспарлау принципін нақтылау кажет:
1) мерзімдердің қаржы арақатынасы принципінде («банкінің алтын ережесі») қаражат белгіленген мерзімде алынуы және пайдалануы, яғни ұзақ мерзімде өтелетін күрделі салымды ұзақ мерзімді қарыз каражаты (ұзақ мерзімді банк кредиті мен облигациялық қарыз) есебінен қаржыландыру қажет деп қарастырылады.
2) төлем қабілеттігі принципіне сәйкес ақшалай қаражатты жоспарлау корпорацияның төлем кабілеттілігін жылдың кез келген уакытында қамтамасыз етуі тиіс. Корпорацияның бірінші кезектегі қысқа мерзімді міндеттемені өтеуді қамтамасыз ету үшін өтімді қаражаты жеткілікті болуы тиіс. Мұның өзінде айналым активі әр кезде қысқа мерзімді пассивтен жоғары, ал меншікті айналым қаражаты материалдық құндылықтан және қызмет жеткізушінің алдындағы ең жедел міндеттемеден асуы тиіс.

3)  күрделі салымның пайдалылық  принципінде күрделі салым үшін ең арзан қаржыландыру тәсілін (өзін-өзі қаржыландыру, каржы жалгерлігін - лизингті, инвестициялық селенгті) таңдау кажет деп карастырылады. Қарыз капитал меншікті капиталдың пайдалылығын арттырған жағдайда ғана оны тарту тиімді. Мұның өзінде каржы тұтқасы (леверидждің) әсерін колдану қамтамасыз етіледі. Леверидж - тартылған капиталдың мөлшерінде қарыз қаражаттың пайда болуына байланысты туындайтын, сонымен бірге меншікті капиталға қосымша пайда алуға мүмкіндік беретін объективті фактор.
4)
тәуекелдің игерімділігі  принципі.  Әсіресе тәуекелді   ұзақ   мерзімді   инвестицияларды   меншікті   каражат есебінен (таза пайда, амортизациялық аударым және т.б.) каржыландырған орынды.
5)
нарьқтың   қажетттігіне   бейімделу   принципі. Корпорация  нарық  жағдайын, сондай-ақ  ағымдағы  және инвестициялық қызметті   қаржыландыру   үшін   меншікті қаражаттың барлық жағдайда жеткілікті бола бермейтінін ескере отырып, өзінін кредит пен карыз алуға тәуелділігін ескеруі тиіс.
6) шекті пайдалылық принципі жол берілетін тәуекел деңгейінде инвестицияланатын капиталдың барынша жоғары (шекті) пайдалылығын қамтамасыз ететін күрделі салымды тандаған орынды екенін көрсетеді. Батыс компаниялары қаржыны жоспарлауда қолайлы пайда алуға және тауарлық және қаржы нарығында жайғасымды сақтауға ерекше назар аударады. Пайда деп салық салынғаннан кейін корпорацияның иелігінде қалатын таза пайда аталады. Сондықтан корпорацияның басшылығы каржы жоспарын әзірлегенде салық ауыртпалығын да, сонымен бірге оны төмендету мүмкіндігін де ескеруі тиіс.

